# ขวัญไทย ศิษย์หมอเส็ง
ขวัญไทย ศิษย์หมอเส็ง เป็นนักมวยสากลชาวไทย เป็นอดีตแชมป์โลก WBA รุ่นมินิมัมเวท (105 ปอนด์) นับเป็นแชมป์โลกมวยสากลอาชีพคนที่ 39 ของไทย

 ประวัติ 
ขวัญไทยมีชื่อจริงว่า เอกวิทย์ สงนุ้ย เกิดเมื่อวันที่ 18 สิงหาคม พ.ศ. 2527 ที่อำเภอปะเหลียน จังหวัดตรังประวัติจาก Boxrec โดยเป็นเด็กกำพร้า ไม่รู้จักทั้งพ่อและแม่ เข้าสู่วงการมวยโดยการติดตามชมมวยไทย และติดรถของคณะมวยกลับมายังค่าย เมื่อเจ้าของค่ายเห็นเข้าจึงได้รับเลี้ยงดู และให้ขึ้นชกโดยเริ่มจากมวยไทย ในชื่อ "ขวัญไทย ช.ณ พัทลุง" 

จากนั้นได้ย้ายไปชกมวยสากลอาชีพอยู่กับสังกัดกาแล็คซี่บ็อกซิ่งโปรโมชั่นของ "แชแม้" นิวัฒน์ เหล่าสุวรรณวัฒน์ ในแบบไม่มีค่าตัว  ขึ้นชกครั้งแรกเมื่อปี 28 มิถุนายน พ.ศ. 2548 ชนะคะแนน นคร เหมือนสา จากนั้นขวัญไทยก็ทำสถิติชนะมาโดยตลอด ไม่มีแพ้ ไม่มีเสมอ จนกระทั่งได้ชิงแชมป์ในรุ่นมินิมั่มเวทของสมาคมมวยแห่งทวีปเอเชีย (PABA) ในปี พ.ศ. 2550 ด้วยการเอาชนะน็อก เพชร ศักดิ์รุ่งเรือง ยก 2 นักมวยชาวไทยด้วยกันเองที่หาดป่าตอง จังหวัดภูเก็ต

ขวัญไทยป้องกันแชมป์ของ PABA ไว้ได้ทั้งหมด 10 ครั้ง ก่อนที่จะขึ้นชิงแชมป์โลก WBA ที่ว่างในรุ่น 105 ปอนด์ ของสมาคมมวยโลก กับนักมวยชาวไทยรุ่นพี่ ปิ๊กมี่ ก่อเกียรติยิม ที่มหาวิทยาลัยราชภัฏพระนคร เมื่อวันที่ 5 พฤศจิกายน พ.ศ. 2553 นับเป็นศึกสายเลือดของนักมวยไทยด้วยกันเองครั้งที่ 13 (หากนับเฉพาะสถาบันหลักจะเป็นครั้งที่ 12) ซึ่งขวัญไทยขึ้นชิงแชมป์ในฐานะเป็นรองแชมป์โลกอันดับที่ 1 และปิ๊กมี่เป็นรองแชมป์โลกอันดับที่ 2 การชกของทั้งคู่ดำเนินไปอย่างดุเดือดคตลอด 12 ยก ซึ่งขวัญไทยสามารถใช้ช่วงชกที่ยาวกว่าเอาชนะคะแนนปิ๊กมี่ไปได้ด้วยคะแนนไม่เป็นเอกฉันท์ คือ 116-112, 115-114 และ 114-115 ขวัญไทย ศิษย์หมอเส็ง ผงาดเป็นแชมป์โลก จากเดลินิวส์

แต่เมื่อชกป้องกันตำแหน่งครั้งแรกกับ มูฮัมมัด รัคมัน อดีตแชมป์โลกในรุ่นเดียวกันนี้ของสหพันธ์มวยนานาชาติ (IBF) 2 สมัย ชาวอินโดนีเซีย เมื่อวันที่ 19 เมษายน พ.ศ. 2554 ที่มหาวิทยาลัยกรุงเทพธนบุรี ขวัญไทยเป็นฝ่ายแพ้น็อกไปในยกที่ 9 เสียแชมป์โลกไปในการป้องกันตำแหน่งครั้งแรกนี่เอง"ขวัญไทย" แพ้น็อคเสียเข็มขัดให้มวยเฒ่าจากอินโดฯ "พูนศักดิ์" ปลอบใจแฟนคาดแชมป์สำเร็จ จากมติชน และขวัญไทยก็กลับมาเป็นแชมป์ WBA ASIA ในรุ่นไลท์ฟลายเวท ในวันที่ 2 เมษายน พ.ศ. 2555 เมื่อเป็นฝ่ายชนะน็อกยก 5 โดมี่ นีโน่เคบ้า นักมวยชาวอินโดนีเซียไปได้ในการชกที่อำเภอทองแสนขัน จังหวัดอุตรดิตถ์ย่อยข่าวกีฬา, เดลินิวส์หน้าที่ 19 ฉบับที่ 22,818 ประจำวันอังคารที่ 3 เมษายน พ.ศ. 2555 และป้องกันตำแหน่งครั้งที่ 1 ด้วยการเอาชนะทีเคโอยก 2 เฮงกี้ เอลเลว นักมวยชาวอินโดนีเซีย ในวันที่ 22 พฤษภาคม ปีเดียวกัน ที่มหาวิทยาลัยกรุงเทพธนบุรี

ในกลางปี พ.ศ. 2556 ขวัญไทย ได้รับเชิญจาก อิโอกะโปรโมชั่น ต้นสังกัดของคาซูโตะ อิโอกะ แชมป์โลก WBA ในรุ่นไลท์ ฟลายเวท ให้เดินทางไปชกชิงแชมป์โลกที่ประเทศญี่ปุ่น  ในฐานะที่เป็นนักมวยขึ้นชกแทนแชมป์โลกเฉพาะกาลชาวเปรู อัลเบร์โต โรสเซล ที่ถอนตัวไป ปรากฏว่าขวัญไทยแพ้น็อกไปในยกที่ 7 ด้วยเวลา 2.17 นาทีอิโอกะหมัดคมถล่มน็อกขวัญไทยยก7 จากสยามสปอร์ต จากนั้น ขวัญไทยขึ้นชกกับแสตมป์ ศิษย์หมอเส็ง นักมวยรุ่นน้อง ปรากฏว่าขวัญไทยเป็นฝ่ายแพ้คะแนน

ในกลางปี พ.ศ. 2558 ขวัญไทย ได้มีโอกาสชิงแชมป์โลกWBA สถาบันเดิมอีกครั้งที่มหานครโตเกียว ประเทศญี่ปุ่น ในรุ่นไลท์ฟลายเวท กับเรียวอิจิ ทางูจิ เจ้าของตำแหน่งชาวญี่ปุ่น ขวัญไทยถูกชกล้มไปถึง 5 ครั้ง และถูกกรรมการจับแพ้ไปในต้นยกที่ 8หน้า 17 ต่อ 19 กีฬา, 2มวยหมดรูปพ่ายน็อกเรียบ. เดลินิวส์ฉบับที่ 23,947: วันพฤหัสบดีที่ 7 พฤษภาคม พ.ศ. 2558 แรม 5 ค่ำ เดือน 6 ปีมะแม จากนั้น ขวัญไทยก็แขวนนวมไป

 เกียรติประวัติ 
 แชมป์ PABA รุ่นมินิมัมเวท (2550-2553)
 ชิง 31 ตุลาคม 2550 ชนะน็อคยกที่ 2 เพชร ศักดิ์รุ่งเรือง ที่ หาดป่าตอง จังหวัดภูเก็ต
 ป้องกันแชมป์ครั้งที่ 1, 28 ธันวาคม 2550 ชนะคะแนน ซอฟยัน เอฟเฟนดี้  ที่ สวนอาหารช่อชะมวง
 ป้องกันแชมป์ครั้งที่ 2, 19 กุมภาพันธ์ 2551 ชนะคะแนน มาติง คีลาคีล  ที่ สนามกีฬาหัวหมาก การกีฬาแห่งประเทศไทย แขวงหัวหมาก เขตบางกะปิ กรุงเทพมหานคร
 ป้องกันแชมป์ครั้งที่ 3, 29 เมษายน 2551 ชนะน็อคยกที่ 1 ซาง ยวน เบา  ที่ อ.จอมทอง จ.เชียงใหม่
 ป้องกันแชมป์ครั้งที่ 4, 29 สิงหาคม 2551 ชนะคะแนน แจ๊ค อามีซา (อินโดนีเซีย) ที่ อาคารหมอเส็ง รังสิต ต.คลองหนึ่ง อ.คลองหลวง จ.ปทุมธานี
 ป้องกันแชมป์ครั้งที่ 5, 4 กุมภาพันธ์ 2552 ชนะน็อคยกที่ 4 อากุส ซิตูโมรัง (อินโดนีเซีย) ที่ อ.เชียงแสน จ.เชียงราย
 ป้องกันแชมป์ครั้งที่ 6, 30 เมษายน 2552 ชนะน็อคยกที่ 4 ลิตเติล โรสแมน (ฟิลิปปินส์) ที่ อาคารหมอเส็ง รังสิต ต.คลองหนึ่ง อ.คลองหลวง จ.ปทุมธานี
 ป้องกันแชมป์ครั้งที่ 7, 21 กรกฎาคม 2552 ชนะน็อคยกที่ 5 บอย แทนโต้ (ฟิลิปปินส์) ที่ อาคารหมอเส็ง รังสิต ต.คลองหนึ่ง อ.คลองหลวง จ.ปทุมธานี
 ป้องกันแชมป์ครั้งที่ 8, 8 กันยายน 2552 ชนะคะแนน ดอนนี่ มาบาวว์ (ฟิลิปปินส์) ที่ โรงเรียนวัดเขมาภิรตาราม ต.สวนใหญ่ อ.เมืองนนทบุรี จ.นนทบุรี
 ป้องกันแชมป์ครั้งที่ 9, 27 เมษายน 2553 ชนะแตกยกที่ 9 ริคกี้ มานูโฟ (อินโดนีเซีย) ที่ ประเทศลาว
 ป้องกันแชมป์ครั้งที่ 9, 13 กรกฎาคม 2553 ชนะน็อคยกที่ 6 ริคกี้ มานูโฟ (อินโดนีเซีย) ที่ สนามกีฬา จ.ระยอง
 สละแชมป์

แชมป์เฉพาะกาล WBA รุ่นมินิมัมเวท
 ชิง 5 พฤศจิกายน 2553 ชนะคะแนน ปิ๊กมี่ ก่อเกียรติยิม ที่ มหาวิทยาลัยราชภัฏพระนคร แขวงอนุสาวรีย์ เขตบางเขน กรุงเทพมหานคร
ได้รับแต่งตั้งเป็นแชมป์โลกจริง
แชมป์โลก WBA รุ่นมินิมัมเวท
ป้องกันครั้งที่ 1 (เสียแชมป์), 19 เมษายน 2554 แพ้น็อคยกที่ 9 มูฮัมมัด รัคมัน (อินโดนีเซีย) ที่ มหาวิทยาลัยกรุงเทพธนบุรี แขวงทวีวัฒนา เขตทวีวัฒนา กรุงเทพมหานคร

 แชมป์ WBA ASIA รุ่นไลท์ฟลายเวท (2555-2556)
 ชิง 2 เมษายน 2555 ชนะน็อคยกที่ 5 โดมิ เมโนเคบา (อินโดนีเซีย) ที่ จ. อุตรดิตถ์
 ป้องกันแชมป์ครั้งที่ 1, 22 พฤษภาคม 2555 ชนะน็อคยกที่ 2 เองกี้ อีลิว (อินโดนีเซีย) ที่ มหาวิทยาลัยกรุงเทพธนบุรี แขวงทวีวัฒนา เขตทวีวัฒนา กรุงเทพมหานคร
 ป้องกันแชมป์ครั้งที่ 2, 5 กรกฎาคม 2556 ชนะน็อคยกที่ 5 มาดิท ซาดา (อินโดนีเซีย) ที่  อาคารหมอเส็ง รังสิต ต.คลองหนึ่ง อ.คลองหลวง จ.ปทุมธานี

เคยชิงแชมป์ต่อไปแล้วไม่ได้แชมป์
ชิงแชมป์โลก WBA รุ่นไลท์ฟลายเวท 11 กันยายน 2556 แพ้น็อค ยก 7 คาซูโตะ อิโอกะ  ที่ศูนย์กีฬาในร่มจังหวัดโอซากะ โอซากะ ญี่ปุ่น
ชิงแชมป์โลกสหพันธ์มวยสากลอาชีพโลก (WPBF) รุ่นไลท์ฟลายเวท 8 สิงหาคม 2557 แพ้คะแนน แสตมป์ กระทิงแดงยิม ที่ สนามหลวง แขวงพระบรมมหาราชวัง เขตพระนคร กรุงเทพมหานคร ชิงแชมป์โลกสหพันธ์มวยสากลอาชีพโลก (WPBF) 
 การชกในครั้งนั้นผู้จัดประกาศว่าเป็นการชิงแชมป์โลกสหพันธ์มวยสากลอาชีพโลก (WPBF) รุ่นไลท์ฟลายเวทเทปการชกชิงแชมป์โลกสหพันธ์มวยสากลอาชีพโลก (WPBF) รุ่นไลท์ฟลายเวท
ชิงแชมป์โลก WBA รุ่นไลท์ฟลายเวท 6 พฤษภาคม 2558 แพ้ทีเคโอ ยก 8 เรียวอิจิ ทางูจิ  ที่ศูนย์กีฬาในร่มอเนกประสงค์เขตโอตะ โตเกียว ญีปุ่น

 ชื่ออื่น 
 ขวัญไทย ช.ณ พัทลุง